stanford-oval/wikipedia huggingface dataset:
5 พยัคฆ์พิทักษ์ซุนยัดเซ็น
เบื้องหลังและความสำเร็จ

Bodyguards and Assassins เป็นภาพยนตร์ฟอร์มใหญ่ ที่ใช้ทุนสร้างสูงถึง 800 ล้านบาท กำกับการแสดงโดย เท็ดดี้ เฉิน อำนวยการแสดงโดย ปีเตอร์ ชาน และ หวง เจียนซิน มีนักแสดงชื่อดังร่วมแสดงด้วยมากมาย พร้อมด้วยนักแสดงรับเชิญที่ปรากฏบทบาทอย่างสั้น ๆ เช่น หลี่หมิง หรือ จาง เซี๊ยะโหย่ว โดยมีเนื้อหาเป็นประวัติศาสตร์ช่วงหนึ่งของจีนก่อนการปฏิวัติซินไฮ่ โดย ดร.ซุน ยัดเซ็น หรือชื่อตัวดั้งเดิมว่า ซุนเหวิน โดยเป็นการร่วมสร้างกันระหว่างจีนและฮ่องกง
ภาพยนตร์ออกฉายที่ฮ่องกงเมื่อวันที่ 18 ธันวาคม ค.ศ. 2009 เมื่อเข้าฉายแล้วได้รับเสียงวิจารณ์ไปในทางที่ชื่นชม โดยได้รับคะแนนไป 6.9 ดาวจากทั้งหมด 10 ดาวจากIMDb ขณะที่สยามโซนดอตคอมให้ไปถึง 8.23 จากเต็ม 10 ด้วยกัน
ภาพยนตร์ประสบความสำเร็จอย่างมาก ในการเข้าฉายในช่วงเทศกาลปีใหม่ที่จีนและฮ่องกง โดยครองแชมป์ทำเงินสูงสุดที่จีนกว่า 200 ล้านหยวน ในส่วนของรางวัลได้รับรางวัลภาพยนตร์ยอดเยี่ยมของฮ่องกง ครั้งที่ 29 ต่อจาก Ip Man และได้รับรางวัลอื่น ๆ อีก 8 รางวัล จากการเข้าชิงถึง 18 รางวัล รวมถึงรางวัลนักแสดงประกอบชายยอดเยี่ยม (เซียะ ถิงฟง) และ ผู้กำกับยอดเยี่ยม
อีกทั้งยังได้รับอีกหลายรางวัลเพิ่มอีกด้วย เช่น รางวัลภาพยนตร์เอเชีย, รางวัลสถาบันนักวิจารณ์ฮ่องกง เป็นต้น
แหล่งข้อมูลอื่น

ข้อมูลภาพยนตร์จากIMDb
ดูภาพยนตร์ทั้งเรื่อง
Cmd.exe

ระวังสับสนกับ COMMAND.COM
พร้อมท์คำสั่ง (อังกฤษ: Command Prompt) หรือที่รู้จักกันในชื่อ cmd.exe หรือ cmd (ชื่อไฟล์ปฏิบัติการ) เป็นอินเทอร์พรีเตอร์บรรทัดคำสั่งบนระบบปฏิบัติการวินโดวส์เอ็นที วินโดวส์ซีอี โอเอส/2 และ eComStation และเป็นส่วนประกอบคู่กับ COMMAND.COM ในระบบจำพวกดอสและวินโดวส์ 9x (ในวินโดวส์ 9x เรียกว่า "พร้อมท์ MS-DOS" (MS-DOS Prompt)) และมีความคล้ายคลึงกับเชลล์ยูนิกซ์ที่ใช้บนระบบปฏิบัติการแบบยูนิกซ์ โดยโปรแกรมพร้อมท์คำสั่งรุ่นแรกสำหรับวินโดวส์เอ็นทีถูกพัฒนาโดย Therese Stowell
รายการอ้างอิง

↑  Zachary, G. Pascal (1994). Showstopper! The Breakneck Race to Create Windows NT and the Next Generation at Microsoft. The Free Press. ISBN 0-02-935671-7.
Clione limacina

| Clione limacina |
| --- | --- |

Clione limacina

การจำแนกชั้นทางวิทยาศาสตร์
อาณาจักร:: Animalia
ไฟลัม:: Mollusca
ชั้น:: Gastropoda
อันดับ:: Gymnosomata
วงศ์:: Clionidae
สกุล:: Clione
สปีชีส์:: C.  limacina
ชื่อทวินาม
Clione limacina (Phipps, 1774) 

ชื่อพ้อง 
 Clio borealis (Pallas, 1774)  Trichocyclus dumerilii Eschscholtz, 1825  Clione elegantissima Dall, 1871  Clione kincaidi Agersborg, 1923  Clione papillonacea Jeffreys, 1869
Clione limacine หรือในชื่อสามัญว่า นางฟ้าทะเล (อังกฤษ: Sea angel) เป็นหอยฝาเดี่ยวที่ไม่มีเปลือกจำพวกหนึ่ง พบในความลึกระดับ 500 เมตรในมหาสมุทรทางแถบขั้วโลกเหนือ คือ มหาสมุทรอาร์กติก และแถบหนาวเย็นของมหาสมุทรแปซิฟิกเหนือและแอตแลนติกเหนือ
จำแนกออกได้เป็น 2 ชนิดย่อย คือ
Clione limacina australis (Bruguière, 1792)
Clione limacina limacina (Phipps, 1774)
นางฟ้าทะเลมีความยาวโดยเฉลี่ย 1-2.5 เซนติเมตร มีลักษณะโดยทั่วไปใกล้เคียงกับ Clione antarctica ซึ่งพบในมหาสมุทรใต้ ที่มีขนาดใหญ่กว่า
นางฟ้าทะเลมีลำตัวใส มองเห็นจุดสีส้มอยู่ทั้งหมดสามจุด โดยสองจุดแรกจะแยกออกจากกันไม่ชัดเจน เนื่องจากอยู่บริเวณหัวที่มีหนวดสั้น ๆ สองข้างด้านบน ซึ่งจุดดังกล่าวเป็นอวัยวะที่เรียกว่า "ถุงตะขอ" (Hook sac) และ "หลอดบุคคัล" (Buccal bulb) ซึ่งเป็นส่วนที่เปรียบได้กับปาก มีส่วนที่เป็นฟันอยู่ในนั้น จุดที่สามของลำตัว มีขนาดใหญ่กว่า เป็นส่วนที่ใช้สำหรับย่อยอาหาร และส่วนที่เป็นจุดเด่น คือ อวัยวะที่เป็นระยางค์เล็ก ๆ คล้ายปีก ที่ชื่อชื่อเรียกว่า "พาราโพเดีย" (Parapodia) อยู่สองข้าง ใช้สำหรับกระพือขึ้นลงเคลื่อนไหวในน้ำเป็นจังหวะ ดูแล้วคล้ายกับนางฟ้าในนิทาน อันเป็นที่มาของชื่อสามัญ
กินอาหารจำพวกหอยเปลือกเดี่ยวที่ว่ายน้ำได้ ในสกุล  Limacina  ได้แก่ชนิด  Limacina helicina และ Limacina retroversa โดยล่าเหยื่อด้วยความรวดเร็ว เมื่อเหยื่อเข้ามาใกล้จะจับเหยื่อไว้ด้วยอวัยวะคล้ายหนวด (Buccal cones) ซึ่งมีหกเส้น และเมื่อจับได้จะใช้ฟันครูดและตะขอในการเซาะเปลือกของเหยื่อ เนื่องจากเหยื่อของนางฟ้าทะเลนั้นเป็นหอยที่มีเปลือก
นางฟ้าทะเลดำรงชีวิตเป็นแพลงค์ตอนในมวลน้ำจึงเป็นอาหารที่สำคัญของสัตว์ที่กินแพลงค์ตอนเป็นอาหาร เช่น วาฬบาลีน ซึ่งในอดีตจึงเคยได้ชื่อว่าเป็นอาหารของวาฬ
แหล่งข้อมูลอื่น

ข้อมูลที่เกี่ยวข้องกับ Clione limacina ที่วิกิสปีชีส์
555

555 (ห้าร้อยห้าสิบห้า อังกฤษ: five hundred [and] fifty five) เป็น จำนวนธรรมชาติ อยู่ถัดจาก 554 (ห้าร้อยห้าสิบสี่) และอยู่ก่อนหน้า 556 (ห้าร้อยห้าสิบหก)
คุณสมบัติทางคณิตศาสตร์

เป็นจำนวนหนึ่งที่สามารถเขียนให้อยู่ในรูปผลคูณของจำนวนเฉพาะ 3 ตัวได้
ในเลขฐานสิบ 555 เป็นจำนวนที่มีตัวเลขซ้ำกัน
ในสาขาอื่น

555 คือ:
ปี ค.ศ. 555 และ พ.ศ. 555
ไอซี 555 เป็นวงจรรวม (ชิป)
ข้อความสนทนาแสดงความขำขันในภาษาไทย ออกเสียง ฮ่า (ห้า) ดังนั้น ตัวเลขทั้งสามจึงหมายถึง ฮ่าฮ่าฮ่า
ส่วนสูงโดยประมาณของอนุสาวรีย์วอชิงตัน
มาสค์ไรเดอร์ไฟซ์, โทคุซัทสึของญี่ปุ่น ซึ่ง 555 อ่านได้ว่า ไฟซ์ (จากสัญลักษณ์ Φ's)
ดูเพิ่ม

ไอซี 555
แหล่งข้อมูลอื่น

555-LIST เก็บถาวร 2019-02-01 ที่ เวย์แบ็กแมชชีน list of fictional phone numbers
เก็บถาวร 2008-04-14 ที่ เวย์แบ็กแมชชีน explanation of the song 'Heretic Anthem' by Slipknot which features 555 in the lyrics
8เทิร์น

| 8เทิร์น |
| --- | --- |
ที่เกิด: โซล, ประเทศเกาหลีใต้
แนวเพลง: เคป๊อป
ช่วงปี: 2023–ปัจจุบัน
ค่ายเพลง: เอ็มเอ็นเอช

สมาชิก:   มยองโฮ  แจยุน  มินโฮ  ยุนซอง  เฮมิน  คยองมิน  ยุงยู  ซึงฮอน 

เว็บไซต์: เว็บไซต์หลัก
8เทิร์น (อังกฤษ: 에잇턴, อักษรโรมัน: 8TURN) เป็นบอยแบนด์ของเกาหลีใต้ที่ก่อตั้งโดยเอ็มเอ็นเอชเอนเตอร์เทนเมนต์ ปัจจุบันกลุ่มประกอบด้วยสมาชิก 8 คน ได้แก่ มยองโฮ, แจยุน, มินโฮ, ยุนซอง, เฮมิน, คยองมิน, ยุงยู และซึงฮอน กลุ่มเปิดตัวอย่างเป็นทางการในวันที่ 30 มกราคม ค.ศ. 2023 ด้วยการเปิดตัวมินิอัลบั้มแรกชื่อ 8Turnrise
สมาชิก

มยองโฮ (명호)
แจยุน (재윤) – หัวหน้าวง
มินโฮ (민호)
ยุนซอง (윤성)
แฮมิน (해민)
คยองมิน (경민)
ยุนกยู (윤규)
ซึงฮอน (승헌)
ผลงานเพลง > อีพี

| ชื่อ | รายละเอียด | อันดับสุงสุดบนชาร์ท> KOR  | ยอดขาย |
| --- | --- | --- | --- |
| 8Turnrise |  วางจำหน่าย: 30 มกราคม ค.ศ. 2023  สังกัด: MNH Entertainment  รูปแบบ: ซีดี, ดาวน์โหลดดิจิทัล, สตรีมมิ่ง รายชื่อเพลง "We"  "Tic Tac"  "Wonder"  "Say My Name"  "Heartache"  | 13 |  KOR: 12,799 |
แหล่งข้อมูลอื่น

| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
80 วัน จารกรรมฟัดข้ามโลก

| 80 วัน จารกรรมฟัดข้ามโลก |
| --- | --- |
กำกับ: Frank Coraci
เขียนบท: Jules Verne (novel) , David N. Titcher, David Benullo & David Goldstein
อำนวยการสร้าง: Bill Badalato
นักแสดงนำ: Jackie Chan, Steve Coogan, Cécile de France
ดนตรีประกอบ: Trevor Jones
ผู้จัดจำหน่าย: Walt Disney Pictures Walden Media
วันฉาย: 16 กรกฎาคม, ค.ศ. 2004 (USA)
ความยาว: 120 นาที.
ภาษา: อังกฤษ
ทุนสร้าง: US$110,000,000
ข้อมูลจาก IMDb
ข้อมูลจากสยามโซน
80 วัน จารกรรมฟัดข้ามโลก (อังกฤษ: Around the World in 80 Days) เป็นภาพยนตร์ที่ออกฉายในปี พ.ศ. 2547
เนื้อเรื่องย่อ

เล่าซิง เข้าไปขโมยตราหยกจักรพรรดิ มาจากธนาคารกรุงลอนดอน แล้วหนีไปเจอกับฟีเลียส ฟ๊อกซ์ โดยแอบอ้างชื่อว่า พาสปาร์ตู ฟีเลียส เข้าไปเสนอสิ่งประดิษฐ์ กับลอร์ดเคลวิน แต่มีปัญหากัน ลอร์ดเคลวินจึงท้าพนันให้ฟีเลียส เดินทางรอบโลกภายในเวลา 80 วัน แล้วจะยกตำแหน่งนายกสมาคมราชวิทยาลัย ฟีเลียสเดินทางไปกับเล่าซิง โดยเดินทางไปพบโมนิคแล้วเดินทางรอบโลกกัน ในระหว่างทางก็มีขบวนการขายชาติอย่างกลุ่มแมงป่องดำ มาคอยขัดขวาง สุดท้ายก็เดินทางรอบโลกได้ โดยใช้เวลาเพียง 79 วันเท่านั้น ทำให้ฟีเลียสกลับมารับตำแหน่งจากราชวิทยาลัยและได้รับการยอมรับอย่างเป็นวงกว้าง
นักแสดง

เฉินหลง รับบทเป็น พาสปาร์ตู/เล่าซิง
สตีป โคแกน รับบทเป็น ฟิเลียส ฟ๊อกซ์
Cécile de France รับบทเป็น โมนิค ลา โรส
จิม บรอร์ดเบนท์ รับบทเป็น ลอร์ดเคลวิน
โรเจอร์ แฮมมอนด์ รับบทเป็น ลอร์ดโรเดส
เคธี เบทส์ รับบทเป็น พระราชินี วิคตอเรีย
อาโนลว์ ชวาสเนเกอร์ รับบทเป็น เจ้าชายฮาร์ปี้
จอห์น ชีส รับบทเป็น Grizzled sergeant
วิล ฟอร์ท รับบทเป็น สารวัตรตำรวจ
โอเวน วิลสัน รับบทเป็น วิลเบอร์ ไรท์
เอียน แมคเนอร์ รับบทเป็น พันเอก คิชชันเนอร์
ลุค วิลสัน รับบทเป็น ออร์วิล ไรท์
Rob Schneider รับบทเป็น โฮโบ
Mark Addy รับบทเป็น Steamer captain
Ewen Bremner รับบทเป็น Inspector Fix
Maggie Q รับบทเป็น นักรบหญฺงแมงป่องดำ
Sammo Hung รับบทเป็น หวงเฟยหง
Karen Joy Morris (aka Karen Mok) รับบทเป็น แม่ทัพฟาง
แดเนียล หวู รับบทเป็น Bak Mei
ริชาร์ด บรานซัน รับบทเป็น ผู้ดูแลบอลลูน
Frank Coraci (ผู้กำกับภาพยนตร์เรื่องนี้) รับบทเป็น the wealthy dapper pedestrian
Adam Godley รับบทเป็น Mr. Sutton
Macy Gray รับบทเป็น Sleepy Frenchwoman
Michael Kuroiwa รับบทเป็น หัวหน้ากลุ่มแมงป่องดำ
Natalie Denise Sperl รับบทเป็น Stunning woman
Wolfram Teufel
Don Tai รับบทเป็น โฮ 1 ใน 10 พยัคฆ์
Michaël Youn รับบทเป็น the art gallery manager
Robert Fyfe รับบทเป็น Jean Michel
แหล่งข้อมูลอื่น

เว็บไซต์ทางการ
Around the World in 80 Days ที่อินเทอร์เน็ตมูวีเดตาเบส
BBC Interview with Jackie Chan about Around the World in 80 Days
4 ล้อซิ่ง...ซ่าท้าโลก

| 4 ล้อซิ่ง> ..ซ่าท้าโลก |
| --- | --- |
ใบปิดภาพยนตร์
กำกับ: จอห์น แลสซีเตอร์
บทภาพยนตร์:   แดน โฟเจลแมน  จอห์น แลสซีเตอร์  โจ แรนฟต์  คีล เมอร์รีย์  ฟิลล์ โลริน  ยอเกน คลูบิน 
เนื้อเรื่อง:   จอห์น แลสซีเตอร์  โจ แรนฟต์  ยอเกน คลูบิน 
อำนวยการสร้าง: ดาร์ลา เค. แอนเดอร์สัน
นักแสดงนำ:   โอเวน วิลสัน  พอล นิวแมน  บอนนี ฮันต์  แลร์รีเดอะเคเบิลกาย 
กำกับภาพ:   เจเรมี ลาสกี  ฌอง โคลด กาลาชี 
ตัดต่อ: เคน ชเรตซ์มันน์
ดนตรีประกอบ: แรนดี นิวแมน
บริษัทผู้สร้าง:   วอลต์ดิสนีย์พิกเชอส์  พิกซาร์แอนิเมชันสตูดิโอส์  
ผู้จัดจำหน่าย: บวยนาวิสตาพิกเชอส์ดิสทริบิวชัน
วันฉาย:   26 พฤษภาคม ค.ศ. 2006 (2006-05-26) (โลว์สมอเตอร์สปีดเวย์)    9 มิถุนายน ค.ศ. 2006 (2006-06-09) (สหรัฐ) 
ความยาว: 117 นาที
ประเทศ: สหรัฐ
ภาษา: อังกฤษ
ทุนสร้าง: 120 ล้านดอลลาร์สหรัฐ
ทำเงิน: 462 ล้านดอลลาร์สหรัฐ
4 ล้อซิ่ง...ซ่าท้าโลก (อังกฤษ: Cars) เป็นภาพยนตร์คอมพิวเตอร์แอนิเมชันอเมริกันแนวตลกและกีฬา ฉายเมื่อ ค.ศ. 2006 สร้างโดย พิกซาร์แอนิเมชันสตูดิโอส์ และจัดจำหน่ายโดย วอลต์ดิสนีย์พิกเชอส์ ภาพยนตร์กำกับโดย จอห์น แลสซีเตอร์ จากบทภาพยนตร์โดย แดน โฟเจลแมน, แลสซีเตอร์, โจ แรนฟต์, คีล เมอร์รีย์, ฟิลล์ โลรินและยอเกน คลูบิน และเนื้อเรื่องโดย แลสซีเตอร์, แรนฟต์และคลูบิน 4 ล้อซิ่ง...ซ่าท้าโลก เป็นภาพยนตร์เรื่องสุดท้ายของพิกซาร์ที่สร้างโดยอิสระ ก่อนที่พิกซาร์จะถูกซื้อกิจการโดยดิสนีย์ในเดือนมกราคม ค.ศ. 2006 ภาพยนตร์ดำเนินเรื่องอยู่ในโลกที่เต็มไปด้วยรถยนต์พูดได้แบบมานุษยรูปนิยมและยานพาหนะอื่น ๆ โดยเล่าเรื่องราวของรถแข่งที่มีชื่อว่า ไลท์นิง แม็คควีน กำลังเดินทางไปสู่การแข่งขันที่ยิ่งใหญ่ที่สุดในชีวิตของเขา แต่เขาติดอยู่ในเมืองเรดิเอเตอร์สปริงที่รกร้างและเรียนรู้ เกี่ยวกับมิตรภาพ ครอบครัว และสิ่งต่าง ๆ ในชีวิตที่ควรค่าแก่การรอคอยอย่างแท้จริง
ภาพยนตร์แสดงนำด้วยการให้เสียงตัวละครโดย โอเวน วิลสัน, พอล นิวแมน (เป็นการแสดงครั้งสุดท้ายของเขา), บอนนี ฮันต์, แลร์รีเดอะเคเบิลกาย, โทนี แชลูบ, ชีช มาริน, จอร์จ คาร์ลิน, พอล ดูลีย์, เจนิเฟอร์ ลูอิส, กุยโด ควอโรนี, ไมเคิล คีตัน, แคทเธอรีน เฮลมอนด์, จอห์น แรตเซนเบอร์เกอร์และริชาร์ด เพตตี ในขณะที่นักแข่งรถ เดล เอิร์นฮาร์ด จูเนียร์ (ให้เสียงเป็น "จูเนียร์"), มาริโอ อันเดรตติ, มิชชาเอล ชูมัคเคอร์และเจย์ เลโน (ให้เสียงเป็น "เจย์ ลิโม") ให้เสียงเป็นตัวเอง
เนื้อเรื่องย่อ

ไลท์นิ่ง แม็คควีน (พากย์เสียงโดย โอเวน วิลสัน) รถแข่งใหม่ซิงร้อนฉ่า ที่มีความสำเร็จเป็นแรงขับเคลื่อน แต่เขาก็ได้เรียนรู้ว่า ชีวิตเป็นเรื่องของการเดินทาง ไม่ใช่เส้นชัย เมื่อเขาพบว่าตัวเองต้องวิ่งทางอ้อมตามเส้นทางรูท 66 ที่นำไปสู่เรดิเอเตอร์ สปริงส์ ระหว่างการเดินทางข้ามประเทศ ไปเพื่อเข้าแข่งขันรายการพิสตัน คัพ แชมเปียนชิพในแคลิฟอร์เนีย  แม็คควีนก็มีโอกาสได้รู้จักเหล่ารถน่ารัก น่าเอ็นดูของเมืองนี้ ซึ่งประกอบไปด้วย ด็อค ฮัดสัน (พากย์เสียงโดย พอล นิวแมน) รถฮัดสัน ฮอร์เน็ต ปี 1951 ที่มีอดีตลึกลับ, แซลลี คาร์เรรา (พากย์เสียงโดย บอนนี ฮันท์) รถปอร์เชสุดเฉียบ ปี 2002 และ เมเทอร์ (พากย์เสียงโดย แลร์รี เดอะ เคเบิล กาย) รถลากเก่าสนิมเขรอะ ที่ช่วยให้เขารู้ว่า ยังมีสิ่งอื่นที่สำคัญยิ่งไปกว่าถ้วยรางวัล ชื่อเสียง และการได้รับการสนับสนุน ราโมน ( พากย์เสียงโดย เชก มาร์ติน) เจ้าของร้านทำสีชื่อดังในเมืองนี้ แต่ไม่มีลูกค้ามาหลายปี โฟล (พากย์เสียงโดย เจนนิเฟอร์ เลวิส) เจ้าของปั้มน้ำมันแห่งหนึ่ง แต่กลับขาดทุน และเป็นภรรยาของ ราโมน ลิชชี่(พากย์เสียงโดย การ์เตอลิน เหลมด)  รถที่อยู่คู่เมืองนี้มาหลายปี ส่วนสามีก็เสียชีวตไป จนกลายเป็นอนุเสาวรีย์ของเมืองนี้ เรด ( พากย์เสียงโดย โจ ราฟท์) รถดับเพลิงสุดใจดีในเมืองนี้ และยังเป็นเพื่อนของลิชชี่ แมก ( พากย์เสียงโดย จอห์น ราดเชนเบอร์เกอร์ ) รถบรรทุกที่ส่ง ไลท์นึ่ง แม็กควีน ไปยังส่วนต่างๆ แต่กลับทำหาย
เกร็ดเกี่ยวกับภาพยนตร์

ชื่อ แม็คควีน มาจากชื่อของ "เกล็น แม็คควีน" หนึ่งในทีมงานของพิกซาร์ที่ได้เสียชีวิตไปแล้ว
ด็อค ฮัดสัน ตัวละครในเรื่องถูกบทเขียนให้เสียชีวิตก่อนภาพยนตร์ภาคที่ 2 เนื่องจาก พอล นิวแมน ผู้ให้เสียงพากย์ตัวละครนี้ได้เสียชีวิตลงด้วยโรคมะเร็งปอดในปี ค.ศ. 2008
รายชื่อนักพากย์

|  นักพากย์ |  ตัวละคร |  ภาค |
| --- | --- | --- |
| 1.สุเมธ องอาจ | ไลนิ่ง แม็คควีน | 1-3 |
| 2อิทธิพล มามีเกตุ | ลุยจิ | 1-3 |
| 3.ณัฐนันท์ ธรรมนุวัติ | แซลลี่ | 1-3 |
| 4.มาโนช ยิ้มแย้ม | เมเทอร์ | 1-2 |
| 5.อรรคพล ทรัพยอาจิณ | เมเทอร์ | 3 |
| 6.เอกชัย พงศ์สมัย | ด็อค ฮัดสัน | 1,3 |
| 7.สิทธิสม มุทธานุกุลวงศ์ | ราโมน | 1-2 |
| 8.สิทธิสม มุทธานุกุลวงศ์ | เดอะ คิง | 1,3 |
| 9.เกรียงศักดิ์ เหรียญทอง | ซาร์ก,เรด | 1-3 |
| 10.คุณสุทธานิน มาลัยพงษ์ | ฟิลมอร์ | 1-2 |
| 11.ศุภสรณ์ มุมแดง | เชอร์ลิฟฟ์ | 1-3 |
| 12.สุมาลี สุธีรธรรม | โฟ | 1-3 |
| 13.โอม เปล่งขำ | กุยโด | 1-3 |
| 14.โศภิตา รังสิโยทัย | ลิซซี่ | 1-3 |
| 15.กฤษณะ ศฤงคารนนท์ | แม็ค | 1-3 |
| 16.ธงชัย ชาญชำนิ | ฮาร์ฟ | 1 |
| 17.บุญชนะ โชควิชาโกศล | ชิคฮิคส์ | 1,3 |
| 18.สิทธิสม มุทธานุกุลวงศ์ | เซอร์ ไมลส์ เอซเซอร็อต | 2 |
| 19.สมชาย ศักดิกุล | ฟินน์ แมคมิสไซล์ | 2 |
| 20.นรีกระจ่าง คันธมาส | ฮอลลี่ ชิฟเวลล์ | 2 |
| 21.บุญชนะ โชควิชาโกศล | ศาสตราจารย์ ซี | 2 |
| 21.สกล รัตนพรหมมา | ร็อต เรดไลน์ | 2 |
| 22.จักรรัตน์ ศรีรักษ์ | เอเซอร์ | 2 |
| 22.นพวรรณ เหมะบุตร | ครูซ รามิเรซ | 3 |
| 23.สปัลศิลป์ ศิริชัย | ซานฟรานซิสโก้ | 2 |
ดูเพิ่ม

Official Cars Disney DVD website
Official Pixar webpage for Cars เก็บถาวร 2011-05-17 ที่ เวย์แบ็กแมชชีน
Official Disney webpage for Cars[ลิงก์เสีย]
1958 International Harvester pickup - documentation for Mater's vehicle type, including photo
Cars ที่อินเทอร์เน็ตมูวีเดตาเบส
Jaws

จอวส์ (๋อังกฤษ: Jaws) อาจหมายถึง
ขากรรไกร (jaws) เป็นกระดูกหลายชิ้นมีข้อ ที่มาประกบกันได้ของปาก ปกติใช้จับหรือจัดการอาหาร บางครั้งใช้กว้าง ๆ รวมเอาช่องปาก มีหน้าที่ปิดเปิดปาก และเป็นส่วนร่างกายของสัตว์โดยมาก
จอว์ส เป็นภาพยนตร์ทริลเลอร์ที่ออกฉายในปี พ.ศ. 2518 สร้างจากนวนิยายชื่อเดียวกันในปี ค.ศ. 1974 ของปีเตอร์ เบนช์ลีย์ กำกับโดย สตีเวน สปิลเบิร์ก
HRS

Hrs หรือ HRS อาจหมายถึง
ชั่วโมง (อังกฤษ: hours)
การแพทย์

กลุ่มอาการโรคไตเนื่องจากโรคตับ (อังกฤษ: Hepatorenal syndrome)
9,999,999 เทียร์ส

9,999,999 เทียร์ส (อังกฤษ: 9,999,999 Tears) เป็นซิงเกิลฮิตในปี 1976 ของดิกกี ลี เพลงนี้แต่งและบันทึกเสียงโดยแรซซี เบลีย์ ศิลปินเพลงคันทรีชาวอเมริกันเป็นคนแรก เดิมเพลงนี้มีชื่อว่า "9,999,999 เยียร์ส" วางจำหน่ายเป็นซิงเกิลเดี่ยวในปี 1966 แต่ไม่ประสบความสำเร็จจนติดชาร์ตเพลง
การนำไปร้องใหม่

ดิกกี ลี คัฟเวอร์เพลง "9,999,999 เทียร์ส" ในปี 1976 เป็นซิงเกิลที่ 3 และซิงเกิลสุดท้ายจากอัลบั้ม Angels, Roses and Rain ที่วางแผงในเดือนพฤศจิกายน เพลงนี้ติดชาร์ตอันดับ 3 ของ Billboard Hot Country Singles และชาร์ต RPM Country Tracks ของแคนาดา นอกจากนี้ยังได้รับความนิยมบนชาร์ตเพลงป็อปของทั้ง 2 ประเทศ
นอกจากนี้ ยังมีการนำทำนองเพลงดังกล่าวไปใช้ในเพลง "เก้าล้านหยดน้ำตา" ขับร้องโดย ดอน สอนระเบียบ
เก้าล้านหยดน้ำตา

ในประเทศไทย ครูเพลงชื่อดังอย่างครูจงรัก จันทร์คณา ได้นำทำนองเพลงนี้มาใส่เนื้อไทยใช้ชื่อว่า เก้าล้านหยดน้ำตา และให้ดอน สอนระเบียบเป็นผู้ขับร้อง จัดจำหน่ายโดยห้างแผ่นเสียงเมโทร ปรากฏว่าประสบความสำเร็จถึงขั้นที่ วรชัย ธรรมสังคีติ เจ้าของห้างแผ่นเสียงเมโทรได้ต่อยอดโดยนำไปสร้างเป็นภาพยนตร์ชื่อเดียวกันก็ประสบความสำเร็จทำรายได้หลักล้านบาทเมื่อปี 2520
ภาพยนตร์ "เก้าล้านหยดน้ำตา" เข้าฉายครั้งแรกเมื่อวันที่ 18 พฤศจิกายน พ.ศ. 2520 ที่โรงภาพยนตร์เพชรรามา ย่านประตูน้ำ กำกับโดย สายยนต์ ศรีสวัสดิ์ นำแสดงโดย สรพงศ์ ชาตรี, เนาวรัตน์ ยุกตะนันท์, เศรษฐา ศิระฉายา และดอน สอนระเบียบ ร่วมด้วย เดือนเต็ม สาลิตุล, ดวงชีวัน โกมลเสน และบัดดี้ จาติกรัตน์
แหล่งข้อมูลอื่น

Razzy Bailey - 9,999,999 Tears ที่ยูทูบ
Dickey Lee - 9,999,999 Tears ที่ยูทูบ
General Nutrition Centers

จีเอ็นซี (อังกฤษ: GNC) หรือในชื่อเต็ม เจเนอรัลนิวทริชันเซ็นเตอร์ส (อังกฤษ: General Nutrition Centers) เป็นบริษัทอเมริกัน ประกอบธุรกิจเกี่ยวกับการขายสินค้าเกี่ยวกับสุขภาพและโภชนาการ ยาที่ไม่จำเป็นต้องมีใบสั่งแพทย์ รวมถึงอาหารและอาหารเสริม บริษัทดังกล่าวดำเนินธุรกิจทั่วโลกโดยผ่านทางร้านแบรนด์ GNC โดยมีสำนักงานใหญ่ที่กรุงพิตส์เบิร์ก รัฐเพนซิลเวเนีย สหรัฐอเมริกา
แหล่งข้อมูลอื่น

เว็บไซต์ทางการของ GNC (อังกฤษ)
8 เทพอสูรมังกรฟ้า (ภาพยนตร์ พ.ศ. 2537)

| 8 เทพอสูรมังกรฟ้า |
| --- | --- |
ปกดีวีดีภาพยนตร์
กำกับ: แอนดี้ ชิน
บทภาพยนตร์: ชาร์โคล แทน
เนื้อเรื่อง: กิมย้ง
อำนวยการสร้าง: Jimmy Heung
นักแสดงนำ: หลิน ชิงเสีย กง ลี่ จาง เหมี่ยน หลิน เหวินหลง
กำกับภาพ: พุน หังเส็ง เรย์ หว่อง ยิม ไหว่กวีน
ตัดต่อ: คัม หม่า
ดนตรีประกอบ: ไวโอเลต ลาม
บริษัทผู้สร้าง: Win's Film Co.  
วันฉาย:   5 มีนาคม ค.ศ. 1994 (1994-03-05) 
ความยาว: 97 นาที
ประเทศ: ฮ่องกง
ภาษา: จีน
ทำเงิน: 6,529,579.00 ดอลล่าร์ฮ่องกง
บทความนี้เกี่ยวกับภาพยนตร์ สำหรับนวนิยาย ดูที่ แปดเทพอสูรมังกรฟ้า
8 เทพอสูรมังกรฟ้า (อังกฤษ: The Maidens of Heavenly Mountains, Semi-Gods and Semi-Devils, The Dragon Chronicles, The Maidens of Heavenly Mountains) เป็นภาพยนตร์กำลังภายในสัญชาติฮ่องกง กำกับภาพยนตร์โดย แอนดี้ ชิน ออกฉายในปี ค.ศ. 1994 นำแสดงโดย กง ลี่, หลิน ชิงเสีย, จาง เหมี่ยน, หลิน เหวินหลง
เนื้อเรื่องย่อ

ในสำนักเทียนซานมีหยกทิพย์ และพลังเหนือโลกันตร์ที่ผู้ฝึกจะไม่แก่ ไม่ตาย เจ้าสำนักเซียนเหยาจื่อมีศิษย์น้อง 3 คน หวู่ชิงหยุน และสองพี่น้องฝาแฝด คือ หลี่ชิวซุ่ย และหลี่ชางไห่ ซึ่งทั้งสองต่างหลงรักเซียวเหยาจื่อ ขณะที่หวู่ชิงหยุน แอบหลงรักหลี่ชางไห่ เซียวเหยาจื่อจึงพาหลี่ชางไห่ไปอยู่บนยอดเขาวิเวก แต่เซียวเหยาจื่อกลับถูกวางยาพิษจากศิษย์ทรยศ ต้องใช้หยกทิพย์รักษา
ซิจุ๊ เณรน้อยจากวัดเส้าหลินถูกเจ้าสำนักใช้ให้ขอความช่วยเหลือจากเซียวเหยาจือ โดยนำคัมภีร์เปลี่ยนเส้นเอ็นหยกหยกติดตัวไปด้วย แต่ถูกอาจื่อจับตัวไป เรื่องราวจะเป็นอย่างไรติดตามชมได้ใน 8 เทพอสูรมังกรฟ้า
นักแสดง

หลิน ชิงเสีย รับบท หลี่ชิวซุ่ย/ หลี่ชางไห่
กง ลี่ รับบท หวู่ชิงหยุน
จาง เหมี่ยน รับบท อาจื่อ
หลิน เหวินหลง รับบท ซิจุ๊
แหล่งข้อมูลอื่น

8 เทพอสูรมังกรฟ้า ที่อินเทอร์เน็ตมูวีเดตาเบส
8 เทพอสูรมังกรฟ้า จากฐานข้อมูลภาพยนตร์ฮ่องกง
ดูเพิ่ม

8 เทพอสูรมังกรฟ้า
Chaoboridae

| Chaoboridae |
| --- | --- |

male Chaoborus crystallinus

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Diptera
อันดับย่อย:: Nematocera
อันดับฐาน:: Culicomorpha
วงศ์ใหญ่:: Culicoidea
วงศ์:: Chaoboridae

Subfamilies
 Chaoborinae  Eucorethrinae
Antennas in good detail
Chaoboridae (อังกฤษ: phantom midges) อยู่ในวงศ์ Chaoboridae อันดับ Diptera พบได้ทั่วไปในหลายพื้นที่ทั่วโลก มีลักษณะใกล้เคียงกับริ้นน้ำจืดในวงศ์ Chironomidae แต่งต่างกันที่ลักษณะเส้นปีก ตัวเต็มวัยกินน้ำหวานเป็นอาหาร ตัวอ่อนอาศัยในน้ำ มีวิธีกินอาหารเฉพาะ หนวดของตัวอ่อนยุงยักษ์ถูกเปลี่ยนแปลงให้เป็นอวัยวะจับเหยื่อ เช่น ตัวอ่อนของแมลงขนาดเล็กชนิดอื่นหรือสัตว์ในคลาสครัสเตเชียน เช่น ไรน้ำ Daphnia และลูกน้ำ ยุง เป็นต้น  ตัวอ่อนใช้หนวดจะแทงหรือบี้เหยื่อแล้วนำเข้าปาก  เมื่อเป็นตัวเต็มวัยบางครั้งจะบินขึ้นจากแหล่งน้ำเป็นฝูงขนาดใหญ่
ลักษณะการจำแนก

ตัวเต็มวัยสีเหลืองซีดหรือเกือบ โปร่งใส, ลำตัวเปราะบางคล้ายยุง หนวดส่วนมากมี 15 ปล้อง เพศผู้มีหนวดแบบพู่ขน ขนาด 2 ถึง 10 มิลลิเมตร ตัวอ่อนโปร่งใส
แหล่งข้อมูลอื่น

Oregon State University page on Chaoboridae เก็บถาวร 2006-12-10 ที่ เวย์แบ็กแมชชีน
Image Gallery from Diptera.info
แม่แบบ:Fly-stub
Kinodynamic planning

ในแขนงวิชาการวางแผนการเคลื่อนที่ ของหุ่นยนต์ คำว่า การวางแผนแบบคิโนไดนามิกส์ (อังกฤษ: kinodynamic planning) เป็นรูปแบบของการวางแผนที่ค่าขอบ (bound) ของความเร็ว และความเร่ง จะต้องสอดคล้องกับเงื่อนไขที่กำหนดด้วย คำนี้ถูกใช้ครั้งแรกโดย B. R. Donald, P. G. Xavier, J. Canny, และ J. Reif.
GT แกร่งทะลุไมล์

| GT แกร่งทะลุไมล์ |
| --- | --- |

กำกับ: นีลล์ บลอมแคมป์
บทภาพยนตร์:   เจสัน ฮอลล์  แซค เบย์ลิน 
เนื้อเรื่อง:   เจสัน ฮอลล์  อเล็กซ์ ซี 
สร้างจาก: กรันตูริสโม โดย โพลีโฟนี ดิจิทัล
อำนวยการสร้าง:   ดั๊ก เบลกราด  อาซาด กิซิลบาช  คาร์เตอร์ สวอน  ดาน่า บรูเน็ตติ 
นักแสดงนำ:   เดวิด ฮาร์เบอร์  ออร์แลนโด บลูม  อาร์ชี มาเดคเว  ดาร์เรน บาร์เน็ต  เจรี เอสเทลล์ ฮัลลิเวลล์  จีมง อูนซู 
กำกับภาพ: ฌาคส์ จุฟเฟรต
ตัดต่อ:   คอลบี ปาร์คเกอร์ จูเนียร์  ออสติน เดนส์ 
ดนตรีประกอบ:   ลอร์น บัลฟ์  แอนดรูว์ คอว์ซินสกี 
บริษัทผู้สร้าง:   โคลัมเบียพิคเจอร์ส  เพลย์สเตชันโปรดักชันส์  2.0 เอ็นเตอร์เทนเมนต์  
ผู้จัดจำหน่าย: โซนี่พิคเจอร์สรีลีสซิ่ง
วันฉาย:   30 กรกฎาคม ค.ศ. 2023 (2023-07-30) (เซอร์กิตเดอสปา-ฟรองโกชองส์)  25 สิงหาคม ค.ศ. 2023 (2023-08-25) (สหรัฐ) 
ความยาว: 134 นาที
ประเทศ: สหรัฐ
ภาษา: อังกฤษ
ทุนสร้าง: 60 ล้านดอลลาร์สหรัฐ
ทำเงิน: 122 ล้านดอลลาร์สหรัฐ
GT แกร่งทะลุไมล์ (อังกฤษ: Gran Turismo) เป็นภาพยนตร์อเมริกันแนวดราม่ากีฬาชีวประวัติที่ออกฉายในปี ค.ศ. 2023 กำกับโดยนีลล์ บลอมแคมป์จากบทภาพยนตร์โดยเจสัน ฮอลล์และแซค เบย์ลิน ผลิตโดยโคลัมเบียพิคเจอร์ส, เพลย์สเตชันโปรดักชันส์ และ 2.0 เอ็นเตอร์เทนเมนต์ โดยมีโครงเรื่องจากชุดวิดีโอเกมจำลองการแข่งรถในชื่อเดียวกันที่พัฒนาโดยโพลีโฟนี ดิจิทัล ภาพยนตร์สร้างจากเรื่องจริงของแจนน์ มาร์เดนโบโร วัยรุ่นผู้เล่นเกม กรันตูริสโม ที่ผันตัวมาเป็นนักแข่งรถมืออาชีพ ภาพยนตร์นำแสดงโดยอาร์ชี มาเดคเว ในบทมาร์เดนโบโร ร่วมกับเดวิด ฮาร์เบอร์ ออร์แลนโด บลูม, ดาร์เรน บาร์เน็ต, เอมเมเลีย ฮาร์ตฟอร์ด, เจรี เอสเทลล์ ฮัลลิเวลล์, จีมง อูนซู และ โยชา สตราดอฟสกี
การพัฒนาภาพยนตร์ที่มีโครงเรื่องจาก กรันตูริสโม ได้รับการเปิดเผยในเดือนกรกฎาคม ค.ศ. 2013 โดยมีไมเคิล เดลูก้า และ ดานา บรูเน็ตติ อำนวยการสร้างและเขียนบทโดยอเล็กซ์ ซี โจเซฟ โคซินสกีถูกกำหนดให้กำกับภาพยนตร์เรื่องนี้ในเดือนมิถุนายน ค.ศ. 2015 จากบทภาพยนตร์ใหม่โดยจอนและอีริช โฮเบอร์ อย่างไรก็ตาม ภาพยนตร์เวอร์ชันของโคซินสกีไม่ได้รับการสานต่อในเดือนกุมภาพันธ์ ค.ศ. 2018 ในเดือนพฤษภาคม ค.ศ. 2022 มีการประกาศว่าภาพยนตร์เรื่องนี้อยู่ระหว่างการสร้างอีกครั้ง โดยมีบลอมแคมป์มากำกับในเดือนมิถุนายน นักแสดงหลักได้รับการประกาศในเดือนกันยายน ค.ศ. 2022 ในขณะที่นักแสดงเพิ่มเติมอื่น ๆ เซ็นสัญญาในเดือนพฤศจิกายน การถ่ายทำเริ่มขึ้นในฮังการีในเดือนเดียวกันและเสร็จสิ้นในเดือนธันวาคม ในขั้นตอนหลังการถ่ายทำ ดนตรีประกอบโดยสตีเฟน บาร์ตัน ประพันธ์โดยลอร์น บัลฟ์และแอนดรูว์ คอว์ซินสกี
GT แกร่งทะลุไมล์ ฉายรอบปฐมทัศน์ที่เซอร์กิตเดอสปา-ฟรองโกชองส์ในเบลเยียมเมื่อวันที่ 30 กรกฎาคม ค.ศ. 2023 และเข้าฉายในสหรัฐในวันที่ 25 สิงหาคม ค.ศ. 2023 โดยโซนี่พิคเจอร์สรีลีสซิ่ง ภาพยนตร์ทำรายได้ไปทั่วโลก 122 ล้านดอลลาร์เทียบกับงบสร้างประมาณ 60 ล้านดอลลาร์ และได้รับกระแสวิจารณ์ผสมจากนักวิจารณ์ ซึ่งชื่นชมการแสดงของนักแสดงและซีเควนซ์แอ็คชั่น ภาพยนตร์ก่อให้ข้อโต้เถียงจากการใช้เหตุการณ์อุบัติเหตุของมาร์เดนโบโรใน ค.ศ. 2015 ที่สนามเนือร์บวร์คริงนอร์ทชไลเฟอเป็นองค์ประกอบในการเล่าเรื่อง
แหล่งข้อมูลอื่น

เว็บไซต์ทางการ
GT แกร่งทะลุไมล์ ที่อินเทอร์เน็ตมูวีเดตาเบส
GT แกร่งทะลุไมล์ ที่รอตเทนโทเมโทส์
55 ปู

| --- | --- |
  A star chart of the constellation of Cancer showing the position of 55 Cancri (circled)
ข้อมูลสังเกตการณ์  ต้นยุคอ้างอิง J2000.0      วิษุวัต J2000.0
กลุ่มดาว: กลุ่มดาวปู

ไรต์แอสเซนชัน: {{{ra}}}
เดคลิเนชัน: {{{dec}}}

คุณสมบัติ
ชนิดสเปกตรัม: G8V / M3.5-4V
ดัชนีสี U-B: 0.65 / 1.66
ดัชนีสี B-V: 0.86 / 1.21
มาตรดาราศาสตร์
ความเร็วแนวเล็ง (Rv): 27.3 km/s
การเคลื่อนที่เฉพาะ (μ):  RA: -485.46 mas/yr   Dec.: -234.40 mas/yr 
พารัลแลกซ์ (π): 79.80 ± 0.84 mas
ระยะทาง: 40.9 ± 0.4 ly  (12.5 ± 0.1 pc)
ความส่องสว่างสัมบูรณ์ (MV): 5.46 / 12.66
รายละเอียด

มวล: 0.95±0.1 / 0.13 M☉
รัศมี: 0.96 / 0.30 R☉
กำลังส่องสว่าง (bolometric): 0.63 / 0.0076 L☉
อุณหภูมิ: 5243 ± 93 K
การหมุนตัว: 42.2 d
อายุ: 4.5×109 ปี

ชื่ออื่น
 บีดี+28°1660, กลีเซอ 324, เอชดี 75732, โร1 (ρ1)  ปู 
ฐานข้อมูลอ้างอิงอื่น
SIMBAD: data
55 ปู หรือ โร1 ปู (อังกฤษ: 55 Cancri) เป็นระบบดาวคู่ที่อยู่ห่างจากโลกราว 41 ปีแสงในบริเวณกลุ่มดาวปู ระบบดาวนี้ประกอบด้วยดาวแคระเหลือง 1 ดวง และดาวแคระแดงขนาดเล็กกว่าอีก 1 ดวง ทั้งสองดวง
นี้อยู่ห่างกันมากกว่าระยะห่างจากโลกถึงดวงอาทิตย์มากกว่า 1,000 เท่า
นับถึง ค.ศ. 2009 มีดาวเคราะห์นอกระบบที่ได้รับการยืนยันแล้วว่าโคจรรอบดาวฤกษ์เอกในระบบดาวคู่นี้ คือ 55 ปู เอ (ดาวแคระเหลือง) เป็นจำนวนทั้งสิ้น 5 ดวง เชื่อว่าดาวเคราะห์ดวงที่อยู่ในสุดเป็น "ซูเปอร์เอิร์ธ" หรือดาวเคราะห์คล้ายโลก ซึ่งมีมวลขนาดใกล้เคียงกับดาวเนปจูน ขณะที่ดวงนอกสุดเชื่อว่าน่าจะเป็นดาวเคราะห์คล้ายดาวพฤหัสบดี โดยมีมวลใกล้เคียงกับดาวพฤหัสบดี ปัจจุบันระบบดาว 55 ปู เป็นหนึ่งในสี่ระบบดาวที่มีดาวเคราะห์ในระบบอย่างน้อย 5 ดวง และอาจมีมากกว่านั้น ดาวฤกษ์ 55 แคนซรี เอ อยู่ในอันดับที่ 63 ในจำนวน 100 อันดับดาวฤกษ์เป้าหมายในโครงการค้นหาดาวเคราะห์คล้ายโลก (Terrestrial Planet Finder) ขององค์การนาซ่า
ระบบดาวเคราะห์

| ดาวเคราะห์ (ตามลำดับจากดาว) | มวล | กึ่งแกนเอก (AU) | คาบการโคจร (วัน) | ความเยื้องศูนย์กลาง | ความเอียงของวงโคจร | รัศมี |
| --- | --- | --- | --- | --- | --- | --- |
| e | 8.63 ± 0.35 M⊕ | 0.01560 ± 0.00011 | 0.736537 ± 0.000013 | 0.17 ± 0.04 | — | 2.00 ± 0.14 R⊕ |
| b | 0.825 ± 0.003 MJ | 0.1148 ± 0.0008 | 14.6507 ± 0.0004 | 0.010 ± 0.003 | — | — |
| c | ≥0.171 ± 0.004 MJ | 0.2403 ± 0.0017 | 44.364 ± 0.007 | 0.005 ± 0.003 | — | — |
| f | ≥0.155 ± 0.008 MJ | 0.781 ± 0.006 | 259.8 ± 0.5 | 0.30 ± 0.05 | — | — |
| d | ≥3.82 ± 0.04 MJ | 5.74 ± 0.04 | 5169 ± 53 | 0.014 ± 0.009 | — | — |
ดูเพิ่ม

51 ม้าบิน
เคปเลอร์-11
มู แท่นบูชา
PSR 1257+12
อิปไซลอนแอนดรอเมดา
รายชื่อดาวเคราะห์นอกระบบ